钦定古今图书集成/理学汇编/字学典/第118卷 > 解缙
## 钦定古今图书集成/理学汇编/字学典/第118卷 > 解缙

按《列卿纪》：“解缙，字大绅，吉水人。自幼颖悟绝人。洪武
二十一年进士，授中书庶吉士。文皇雅闻缙名，召置
左右，进侍读学士。其文雅劲奇古，逼司马子长。韩退
之诗豪宕丰赡，似李杜书，小楷精绝，行草皆佳。”
按《解学士文集序》：“天子爱惜其楷书，亲为之持研。”
按《名山藏》，缙学书，得法于危素、周伯琦，其书傲让相
缀，神气自倍。有农家陆颖者，善缚笔。缙欲作佳书，必
得颖笔。

按《匏翁家藏集》，永乐时人多能书，当以“学士解公”为
首。